cyanic-selkie/wikianc huggingface dataset:
হিন্দু মন্দিরের স্থাপত্য
মন্দির পরিকল্পনা
মন্দিরের মূল গঠন পরিকল্পনা তথা নকশা একটি তাত্ত্বিক জ্যামিতিক সূত্রের ওপর ভিত্তি করে গড়ে উঠেছে যা বাস্তুপুরুষমণ্ডল নামে পরিচিত। এটি আসলে একটি যন্ত্র যেখানে মণ্ডল বলতে বৃত্ত, পুরুষ বলতে হিন্দু ঐতিহ্যের মূল তথা সর্বজনীন সারমর্ম, আর বাস্তু বলতে ভবনের কাঠামোকে বোঝায়। হিন্দু মন্দিরগুলির নকশা আসলে একটি প্রতিসম, স্বপুনরাবৃত্তিমূলক কাঠামোকে উপস্থাপন করে যা একটি কেন্দ্রীয় বিশ্বাস, পৌরাণিক কাহিনী, মূলভাব এবং গাণিতিক নীতিসমূহ থেকে উদ্ভূত।
চারটি প্রধান দিক (উত্তর, দক্ষিণ, পূর্ব ও পশ্চিম) নির্দেশ করে গঠিত একটি বর্গ সাধারণত একটি মন্দিরের মূল অক্ষ তৈরি করে যা মন্দিরের মণ্ডল তথা বৃত্তাকার কেন্দ্রকে বেষ্টন করে থাকে। বৃত্ত ও বর্গাকার ক্ষেত্রটি পরস্পরের পরিপূরক হিসেবে কাজ করে। বৃত্তটি পার্থিব, মানবিক ও দৈনন্দিন জীবনের অঙ্গ (যেমন – চাঁদ, সূর্য, জল, রামধনু, দিগন্ত ইত্যাদি) এমন সব বস্তুবিশেষকে নির্দেশ করে। অন্যদিকে, ত্রুটিহীন গঠন এবং জ্ঞানের প্রতীক স্বরূপ বর্গাকার ক্ষেত্রটিকে স্বর্গীয় বলে আখ্যা দেওয়া হয়েছে। একটি বৃহৎ বর্গাকার ক্ষেত্রের গ্রিড আবার বেশ কয়েকটি ছোট ছোট বর্গ (গ্রিড) তথা “পদের” সমষ্টি হিসেবে গড়ে ওঠে। বড় ও ছোট মন্দিরের ক্ষেত্রে এই বর্গের সংখ্যা যথাক্রমে  বেশি (৮১) ও কম (৮X৮ বা ৬৪) এবং আকার বড় ও ছোট হয়ে থাকে। হিন্দু মন্দিরের এই বর্গের ধারণাটি বৈদিক যুগের অগ্নিকুণ্ডের থেকে এসেছে। চতুর্দশ (পূর্ব, পশ্চিম, উত্তর ও দক্ষিণ) নির্দেশক ট বর্গাকার গঠনটিও বৈদিক যুগের ত্রিঅগ্নির ক্রিয়াকলাপ বা আচার থেকে উদ্ভূত। এই প্রতীকী ধারণাটির সঙ্গে গ্রিক ও অন্যান্য একাধিক প্রাচীন সভ্যতায় সূর্যঘড়ির ব্যবহারের মিল পাওয়া যায়। আদর্শ হিন্দু মন্দির গঠনশৈলীর নিয়মাবলীতে ১,৪, ৯, ১৬, ২৫, ৩৬, ৪৯, ৬৪, ৮১ থেকে ১০২৪টি পর্যন্ত বর্গের উল্লেখ পাওয়া যায়। ১টি মাত্র পদ বা বর্গবিশিষ্ট মন্দিরেরও অস্তিত্ত্ব মিলেছে যেগুলিকে সবচেয়ে সহজ পরিকল্পনা হিসাবে ধরা হত। এইসব মন্দিরে একটি আশ্রম এবং একটি করে ভক্তের বসার, ধ্যান করার, যোগব্যায়াম করার বা বৈদিক অগ্নিকুণ্ডে উৎসর্গ করার আসন থাকত। ৪টি পদের ত্রিভুজাকার সংযোগস্থলে একটি প্রতীকী কেন্দ্র রয়েছে। এই স্থলটিকে ধ্যানের জন্যেও আদর্শ বলে মনে করা হয়। এছাড়া, ৯টি পদবিশিষ্ট নকশায় একটি পবিত্র বেষ্টিত কেন্দ্র রয়েছে। এটিকেই ক্ষুদ্রতম মন্দিরের খসড়া বলে ধরা হয়। প্রাচীন হিন্দু মন্দিরগুলির বাস্তুমণ্ডলগুলিতে ৯ থেকে ৪৯ পদ সিরিজ ব্যবহার হলেও ৬৪ পদবিশিষ্ট মন্দিরগুলি সর্বোৎকৃষ্ট এবং পবিত্র জ্যামিতিক কাঠামো হিসাবে বিবেচিত। একে বেশ কয়েকটি গ্রন্থে মুণ্ডক, ভেকাপদ বা অজিরা বলেও সম্বোধন করা হয়েছে।
প্রতিটি পদ কোনও দেবতা, আত্মা বা অপ্সরার মত প্রতীকী উপাদানের জন্য উসর্গীকৃত। ৬৪ পদের কেন্দ্রীয় বর্গগুলি ব্রহ্মকে উত্সর্গীকৃত বলে এগুলিকে ব্রহ্ম পদ বলা হয়। একটি হিন্দু মন্দিরের প্রতিসাম্য এবং প্রতিটি কেন্দ্রীভূত বর্গাকার কাঠামো ও স্তরের আলাদা তাৎপর্য রয়েছে। সবচেয়ে বাইরের স্তর হল পৈশাচিক পদ যা অসুর তথা মানবজীবনের খারাপ দিকগুলিকে নির্দেশ করে। এর পরবর্তী কেন্দ্রীভূত স্তরটি মানুষ পদ নামে পরিচিত যা মানব জীবনকে নির্দেশ করে। সবচেয়ে ভেতরের পদটির নাম দেবিকা পদ যা দেবতা এবং ভাল দিকগুলিকে নির্দেশ করে। মানুষ পদগুলি সাধারণত মন্দির পরিক্রমার কাজে ব্যবহৃত হয়। ভক্তরা পরিক্রমার জন্য এর চারপাশ দিয়ে ঘড়ির কাঁটার দিক করে প্রদক্ষিণ করার সময় ভাল (দেবিকা পদ) এবং মন্দের (পৈশাচিক পদ) মধ্য দিয়ে হাঁটেন। ছোট মন্দিরগুলিতে, পৈশাচিকা পদ মন্দিরের মূল কাঠামোর অংশ নয়। এটি কেবল প্রতীকীভাবে মন্দিরের সীমানায় থাকে। পৈশাচিক পদ, মানুষ পদ ও দেবিকা পদ দ্বারা বেষ্টিত ব্রহ্মপদ সৃজনশীল শক্তির প্রতীক। এটি মন্দিরের প্রাথমিক বিগ্রহের অধিষ্ঠান স্থল হিসাবে কাজ করে। ব্রহ্মপদের একেবারে কেন্দ্রে রয়েছে গর্ভগৃহ (গর্ভ অর্থাৎ কেন্দ্র, গৃহ অর্থাৎ ঘর; আক্ষরিক অর্থে বাড়ির কেন্দ্র) বা পুরুষ স্থল। এটি বিশ্বের প্রত্যেকটি বস্তু ও জীবের অন্দরে বিদ্যমান সার্বজনীন নীতি আদর্শকে নির্দেশ করে। উত্তর ভারতীয় মন্দিরের শিখর এবং দক্ষিণ ভারতীয় মন্দিরের বিমান স্তম্ভটি ব্রহ্মপদের উপরে সংযুক্ত থাকে।
মণ্ডলের কেন্দ্রীয় চত্বরের নীচে থাকে নিরাকার সর্বজনীন আত্মা - পুরুষ। ছোট, নিখুঁত বর্গাকার, জানালাবিহীন, অলংকার বিহীন এই স্থলটিকেই গর্ভগৃহ বলা হয়। গর্ভগৃহে বা একটু বাইরের কোনও প্রকোষ্ঠে প্রধান দেবতার মূর্তি থাকে। মন্দিরের উপাস্য দেবতার নামেই মূলত মন্দিরগুলির নাম রাখা হয়। যেমন বিষ্ণু মন্দির, কৃষ্ণ মন্দির, রাম মন্দির, নারায়ণ মন্দির, শিব মন্দির, লক্ষ্মী মন্দির, গণেশ মন্দির, দুর্গা মন্দির, হনুমান মন্দির, সূর্য মন্দির ইত্যাদি। বাস্তু-পুরুষ-মণ্ডলের উপরে শিখর বা বিমান থাকে। অস্থায়ী মন্দিরের ক্ষেত্রে এটির প্রতীক হিসেবে পাতাওয়ালা একটি বাঁশ ব্যবহার করা হয়ে থাকে। এর উপরে বিভিন্ন বৃত্তাকার ও বর্গাকার নকশার মাধ্যমে পিরামিড, শঙ্কু বা পর্বতাকার উল্লম্ব কুপোলা বা গম্বুজ তৈরি করা হয়। লেভানদোভস্কির মতো পণ্ডিতদের মতে, গম্বুজের পর্বতাকার আকৃতি আসলে মেরু পর্বতের মত মহাজাগতিক পর্বত বা হিমালয়ের কৈলাশ পর্বত (যা পৌরাণিক কাহিনী অনুসারে দেবতাদের আবাসস্থল) থেকে অনুপ্রাণিত।
বৃহত্তর মন্দিরগুলিতে বাইরের তিনটি পদ ভক্তগণকে অনুপ্রাণিত করার জন্য খোদাই করে, চিত্রের মাধ্যমে সুসজ্জিত করা হয়। বিভিন্ন হিন্দু মহাকাব্যের গল্প, ভালো এবং মন্দের বিবরণমূলক বৈদিক গল্প, ক্ষুদ্র বা আঞ্চলিক দেবদেবীর মূর্তি দিয়ে এই চিত্রকর্মগুলি ফুটিয়ে তোলা হত। প্রদক্ষিপথের স্তম্ভ, দেওয়াল ও ছাদে সাধারণত জীবনের চারটি ন্যায়সঙ্গত এবং প্রয়োজনীয় সাধনা - কাম, অর্থ, ধর্ম এবং মোক্ষের দৃশ্য প্রদর্শনকারী অত্যন্ত নয়নাভিরাম খোদাই করা চিত্রকর্মে অলঙ্কৃত থাকে।
বড় মন্দিরগুলিতে মণ্ডপ নামে স্তম্ভযুক্ত হলও থাকে। মন্দিরের পূর্ব দিকে তীর্থযাত্রী এবং ভক্তদের জন্য একটি বিশ্রামঘর থাকে। পুরানো মন্দিরগুলিতে মণ্ডপ একটি পৃথক কাঠামোর অঙ্গ হিসেবে থাকলেও অপেক্ষাকৃত নতুন মন্দিরগুলিতে এটি মন্দিরের মূল কাঠামোর সঙ্গে যুক্ত থাকে।
বৃহৎ মন্দিরগুলির চত্বরে একাধিক ছোট মন্দির দ্বারা বেষ্টিত একটি প্রধান মন্দির থাকে। তবে এগুলিকে প্রতিসাম্য, গ্রিড এবং নির্ভুল গাণিতিক নীতির দ্বারা সাজানো হয়। হিন্দু মন্দিরগুলির গঠনবিন্যাসের একটি গুরুত্বপূর্ণ নীতি হল নকশা কাঠামোকে ভগ্নাংশে পুনরাবৃত্ত করা। একটিমাত্র কেন্দ্রীয় নকশাকে বার বার ব্যবহার করে গোটা মন্দিরের স্থাপত্যকে ফুটিয়ে তোলা হয়। সুজান লেভানদোভস্কি একে "পুনরাবৃত্তিকারী কোষের জীব" হিসাবে উল্লেখ করেছেন।
বর্গাকার গ্রিড নীতির ব্যতিক্রম
সিংহভাগ হিন্দু মন্দির নিখুঁত বর্গাকার ক্ষেত্র বা গ্রিড নীতি মেনে তৈরি। তবে কিছু ব্যতিক্রম রয়েছে। উদাহরণস্বরূপ গোয়ালিয়রের তেলি কা মন্দিরের উল্লেখ করা যেতে পারে। খ্রিস্টীয় ৮ম শতাব্দীতে নির্মিত এই মন্দিরটি ঠিক বর্গাকার নয় বরং একগুচ্ছ বর্গের সমন্বয়ে গঠিত একটি আয়তক্ষেত্র। মন্দিরটির বেশ কয়েকটি কাঠামো পরপর ১:১, ১:২, ১:৩, ২:৫, ৩:৫ এবং ৪:৫ অনুপাতে গঠিত। এই অনুপাতগুলি কোনও ভুল ধারণার ফল নয়। মন্দিরের কারীগর নান্দনিকতার ওপর জোর দিতে এই অনুপাতগুলি ব্যবহার করেছিলেন। মধ্যপ্রদেশের নরেশ্বর মন্দির, রাজস্থানের জয়পুরের নক্তিমাতা মন্দির এই ধরনের মন্দিরের উল্লেখযোগ্য উদাহরণ। মিশেল মেইস্টার বলেছেন, এই মন্দিরগুলি দেখে বোঝা যায় হিন্দু মন্দিরগুলির গঠনশৈলীর ওপর যেমন তাত্ত্বিক নিয়মাবলীর ওপর জোর দেওয়া হয়েছিল, তেমনি সংশ্লিষ্ট ধর্ম ও সমাজ নান্দনিক সৌন্দর্য বৃদ্ধির ক্ষেত্রে কারীগরদের যথেষ্ট স্বাধীনতা দিয়েছিল।
হিন্দু গ্রন্থ স্থাপত্যবেদ মন্দিরের অনেক পরিকল্পনা এবং শৈলীর বর্ণনা মেলে যার মধ্যে নিম্নলিখিতগুলি সিদ্ধান্তমূলক সাহিত্যের নাম পাওয়া যায়: চতুরাশ্র (বর্গ), অষ্টশ্র (অষ্টকোণ), বৃত্ত (বৃত্তাকার), আয়তশ্র (আয়তক্ষেত্রাকার), আয়তঅষ্টশ্র (আয়তক্ষেত্রাকার-অষ্টকোণ সংমিশ্রণ), আয়তবৃত্ত (উপবৃত্তাকার), হস্তিপৃষ্ঠ (ছুঁচাল প্রান্তবিশিষ্ট অর্ধবৃত্তাকার; অনেকটা গির্জার চূড়ার প্রান্তের মত গঠনের) দ্বৈতশ্রবৃত্ত (আয়তক্ষেত্রাকার-বৃত্তাকার গঠনের মিশ্রণে তৈরী) এবং তামিল সাহিত্যে প্রাণভিকার (তামিল ওম চিহ্নের মতো আকৃতির)। এই সমস্ত পরিকল্পনা তৈরি করতে বর্গ এবং বৃত্তের সংমিশ্রণের পদ্ধতিগুলি একাধিক হিন্দুগ্রন্থে বর্ণিত হয়েছে।
নির্মাতাগণ
মন্দিরগুলি স্থপতি, কারিগর এবং শ্রমিকদের ঐকান্তিক প্রচেষ্টার দ্বারা নির্মিত হয়েছিল। মিশেলের মতে, তাঁদের জ্ঞান এবং কারুশিল্পের ঐতিহ্য মূলত মৌখিক পরম্পরায় সংরক্ষিত ছিল। পরবর্তীকালে খেজুর-পাতার পাণ্ডুলিপিতে সেগুলি লেখা হয়েছিল। কারিগরি জ্ঞান ও শিক্ষা সাধারণ বংশানুক্রমিকভাবে এক প্রজন্ম থেকে আরেক প্রজন্মে আশ্চর্যজনক নিপুনতার সঙ্গে স্থানান্তরিত হয়।
স্থপতি, কারিগর এবং শ্রমিকদের সমবায় আধুনিক যুগের কর্পোরেট সংস্থার মতো ছিল যা কাজের নিয়ম এবং পাকা মজুরি নির্ধারণ করেছিল। সময়ের সঙ্গে এই সমবায়গুলি ধনী হয়ে ওঠে। বিভিন্ন শিলালিপি থেকে পাওয়া তথ্য অনুযায়ী জানা যায়, পরে এরা নিজেরাই বিভিন্ন দাতব্য কাজে অনুদান দেওয়া শুরু করে। সমবায়গুলি নির্মাণকাজের ক্ষেত্রে শ্রমিকরা যেখানে বাস করত তার আশেপাশে শিবিরগুলি দৈনন্দিন জীবনের প্রায় প্রতিটি প্রয়োজনের কথা মাথায় রেখে তৈরি করা হয়েছিল।
নির্মাণকাজের নেতৃত্বে থাকতেন একজন প্রধান স্থপতি বা সূত্রধর। তিনি নির্মাণকাজ পরিচালকের সমান গুরুত্বপূর্ণ ছিলেন। অন্যান্য গুরুত্বপূর্ণ সদস্যের মধ্যে ছিলেন প্রধান রাজমিস্ত্রি এবং প্রধান চিত্র নির্মাতা। এঁরা সকলেই একটি মন্দিরের নির্মাণকাজ সম্পূর্ণ করতে পরস্পরকে সহযোগিতা করতেন। ভাস্করদের শিল্পী বলা হত। মহিলারাও মন্দির নির্মাণে অংশ নিতেন। তবে তাঁরা মূলত পাথর পালিশ এবং পরিষ্কার করার মতো কাজ করতেন। কোন জাতির মানুষ নির্মাণকাজ সম্পন্ন করেছিলেন সে সম্পর্কে হিন্দু গ্রন্থগুলি থেকে নির্দিষ্টভাবে কিছু জানা যায় না। কিছু গ্রন্থে সমস্ত জাতির মানুষকে শিল্পী হিসাবে কাজ করার জন্য মান্যতা দেওয়া হয়েছে। ব্রাহ্মণরা শিল্পতত্ত্বের বিশেষজ্ঞ ছিলেন এবং প্রয়োজনে শ্রমিকদের উপদেশ দিতেন। তাঁরা গর্ভগৃহে পবিত্র আচার-অনুষ্ঠানের কাজও সম্পাদন করতেন। হিন্দু শিল্পের প্রাথমিক যুগে, প্রায় চতুর্থ শতাব্দী থেকে দশম শতাব্দী পর্যন্ত শিল্পীদের যথেষ্ট স্বাধীনতা ছিল। সেসময়ের নির্মিত চিত্র এবং মন্দিরের নকশার বৈচিত্র্য এবং উদ্ভাবনী শিল্পের মাধ্যমে তা প্রমাণিত হয়। পরে মূর্তি নির্মাণ আরও মানসম্মত হয়ে ওঠার সঙ্গে এই স্বাধীনতার বেশিরভাগই হারিয়ে যায় এবং আইকনোমেট্রি ধারাবাহিকতার চাহিদা বৃদ্ধি পায়। এটি "সম্ভবত ব্রাহ্মণ ধর্মতত্ত্ববিদদের প্রভাব" এবং পবিত্র মূর্তির উপযুক্ত রূপগুলির উপর "ব্রাহ্মণদের উপর শিল্পীর ক্রমবর্ধমান নির্ভরতা" প্রতিফলিত করে। একটি মন্দির প্রকল্পে "স্ব-প্রকাশের স্বতন্ত্র অনুসন্ধান" অনুমোদিত ছিল না। তবে একজন শিল্পী বেনামে মন্দিরের শিল্পকলার মাধ্যমে পবিত্র মূল্যবোধগুলি প্রকাশ করতে পারতেন।
দাতব্য সত্তাগুলো ভবনের কাজের জন্য চুক্তি করে নিতো। যদিও বড় ওস্তাদদের সম্ভবত একটি মন্দিরের সম্পূর্ণ প্রধান চিত্রগুলি তৈরিতে সাহায্য করার জন্য সহকারী থাকতো, হিন্দু মন্দিরের রিলিফের নমুনা "প্রায় নিশ্চিতভাবে একজন শিল্পীর জন্য অনুপ্রেরণা" ছিলো।
মন্দির স্থাপত্যের ঘরানা
শ্রমিকদের সমবায় ও বিভিন্ন গ্রন্থের উদ্ধৃতি থেকে একটি বিষয় নিশ্চিতভাবে বোঝা যায়, যে প্রাচীন ভারতে হিন্দু মন্দির স্থাপত্যের বেশ কয়েকটি ঘরানা গড়ে উঠেছিল এবং তাদের প্রত্যেকের নিজস্ব গুরুকূল তথা অধ্যয়ন কেন্দ্র এবং পাঠ্যপুস্তক ছিল। বিনায়ক ভার্নে এবং কৃপালি ক্রুশের লেখা থেকে জানা যায়, এই সময়ে বিশ্বকর্মা এবং ময়া (দেবনাগরী: मय) নামে দুটি ঘরানা সবচেয়ে বেশি জনপ্রিয় হয়ে ওঠে। নগর স্থাপত্য শৈলীর উদ্ভাবন, গ্রন্থ রচনা, পরিভাষা ইত্যাদি তৈরি হয় বিশ্বকর্মা ঘরানার সৌজন্যে। অন্যদিকে ময়া ঘরানাকে দ্রাবিড় শৈলীর বিকাশের জন্য কৃতিত্ব দেওয়া হয়। যে শৈলীটিকে আমরা ভেসারা নামে জানি সেটি আসলে নগর এবং দ্রাবিড় শৈলীর মিশ্রণে তৈরি। শুধু তাই নয়, এটি বেশ কয়েকটি বিলুপ্ত ঘরানার প্রতীক বহন করে। পণ্ডিতেরা অবশ্য অনেকে এইসব গ্রন্থের প্রাসঙ্গিকতা নিয়ে প্রশ্ন তুলেছেন। তাঁদের মতে, শিল্পী ও কারীগররা হয়ত ব্রাহ্মণদের দ্বারা রচিত শিল্পশাস্ত্র তত্ত্ব এবং সংস্কৃত নির্মাণ সংক্রান্ত গ্রন্থগুলির উপর নির্ভর করেছিলেন। এই গ্রন্থগুলির উদ্ভাবন বড় মন্দির এবং প্রাচীন ভাস্কর্যগুলির আগে হয়েছিল না পরে তা নিয়েও তাঁদের সন্দেহের শেষ নেই। যদি গ্রন্থগুলি পরে লিখিত হয়ে থাকে তবে একাধিক দূরবর্তী স্থানজুড়ে ছড়িয়ে থাকা প্রাচীন বা অতিপ্রাচীন অতিকায় মন্দির এবং জটিল প্রতিসম স্থাপত্য বা ভাস্কর্যে একই ধরনের বিষয়বস্তু ও কারুকার্য কীভাবে সম্ভব হল তা নিয়েও যথেষ্ট বিতর্কের অবকাশ থেকে যায়। এত দূরের এলাকায় একই ধরনের শিল্পকলা বিকাশের জন্য জ্ঞান ও প্রয়োজনীয় সামগ্রীর আদানপ্রদান তখনকার দিলে সম্ভব বলে বিশ্বাস করাও যেমন কঠিন তেমনি সেগুলির আদানপ্রদান ছাড়া কীভাবে এমন স্থাপত্য ও শিল্প গড়ে উঠল সে উত্তর পাওয়াও কঠিন। এশিয়া বিষয়ক স্থাপত্যকলার গবেষক ও ইতিহাসবিদ অধ্যাপক অ্যাডাম হার্ডির মতে, সঠিক উত্তর না পাওয়া গেলেও এটা বোঝা যায় যে এসব প্রশ্নের মধ্যেই হয়ত কোথাও আমাদের প্রশ্নের উত্তর লুকিয়ে রয়েছে। জর্জ মিশেল নামে আরেক হিন্দু স্থাপত্যের বিশেষজ্ঞ অধ্যাপকের মতে, তত্ত্ব এবং সৃজনশীল ক্ষেত্রের চর্চা সম্ভবত একইসঙ্গে বিকশিত হয়েছিল। নির্মাণ শ্রমিক এবং শিল্পীরা জটিল মন্দির নির্মাণের সময় এই বিষয়ে বিশেষজ্ঞদের পরামর্শ নিতেন বলেও তিনি মনে করেন।
বিভিন্ন ধরনের স্থাপত্য
বৃহৎসংহিতা এবং স্থাপত্য সম্পর্কিত অন্যান্য প্রাচীন হিন্দু গ্রন্থের উদ্ধৃতি নিয়ে মিশেল লিখেছেন, মন্দিরগুলিকে তাদের গঠনগত বৈশিষ্ট্যের ভিত্তিতে পাঁচটি ভাগে ভাগ করা যায়: নগর, দ্রাবিড়, ভেসারা, উপবৃত্তাকার এবং আয়তাকার। প্রতিটির জন্যে বর্ণিত পরিকল্পনার মধ্যে রয়েছে বর্গক্ষেত্র, অষ্টভুজাকার এবং অর্ধবৃত্তাকার। এদের অনুভূমিক পরিকল্পনা মন্দিরগুলির উল্লম্ব তলকে নিয়ন্ত্রণ করে। প্রতিটি মন্দিরের স্থাপত্য তার নিজস্ব শব্দভাণ্ডার তৈরি করেছে। অর্থাৎ একই শব্দ হয়ত বিভিন্ন মন্দিরের ক্ষেত্রে বিভিন্ন বিষয়কে নির্দেশ করতে বা বোঝাতে কাজে লাগত। ৭ম-৮ম শতাব্দী পর্যন্ত প্রথম দিকের হিন্দু মন্দিরগুলির অধিকাংশই শাস্ত্রীয় বা প্রাচীন মন্দির হিসেবে পরিচিত। দ্বাদশ ও ত্রয়োদশ শতাব্দীর যুগের পরের মন্দিরগুলি মধ্যযুগীয় মন্দির হিসাবে পরিচিত। যাইহোক, এই যুগসংক্রান্ত বিভাজন হিন্দু স্থাপত্যে উল্লেখযোগ্য কোনও বড় বিরতিকে প্রতিফলিত করে না। মিশেলের মতে, হিন্দু মন্দির স্থাপত্যকলা ঐতিহাসিকভাবে প্রতিটি অঞ্চলে স্থানীয় উপাদান দ্বারা প্রভাবিত হয়েছে। এগুলির শৈলী শুধু ধর্মতত্ত্ব, আধ্যাত্মিক ধারণা এবং প্রাথমিক হিন্দু গ্রন্থের নির্দেশাবলীর ফলাফল নয়। বরং আঞ্চলিক কাঁচামাল এবং স্থানীয় জলবায়ু দ্বারাও অনেকটাই প্রভাবিত হয়েছিল। নির্মাণের কিছু উপকরণ দূরবর্তী অঞ্চল থেকে আমদানি করা হত বটে, কিন্তু মন্দিরগুলির বেশিরভাগই স্থানীয়ভাবে সহজলভ্য উপকরণ থেকে তৈরি করা হয়েছিল। দক্ষিণ কর্ণাটকের মত বেশ কয়েক জায়গায় স্থানীয় নরম পাথর হোয়সল স্থপতিদের বিশেষ স্থাপত্য শৈলী (যা শক্ত স্ফটিক পাথরের দ্বারা করা কঠিন হত) উদ্ভাবন করতে সাহায্য করেছিল। অন্যান্য জায়গায় শিল্পীরা গ্রানাইট বা অন্যান্য পাথর কেটে মন্দির ও ভাস্কর্য তৈরি করতেন। প্রত্যেক এলাকায় পাওয়া যায় এমন পাথর শিল্পীদের বিশেষ ধরনের কারুকার্য গড়তে উদ্বুদ্ধ করত। একইভাবে যেসব অঞ্চলে পাথর পাওয়া যায় না, সেখানে ইটের মন্দিরের বিকাশ ঘটে।
দ্রাবিড় ও নগর স্থাপত্যকলা
ভারতীয় মন্দির স্থাপত্যের বিভিন্ন শৈলীর মধ্যে, উত্তর ভারতের নগর স্থাপত্য এবং দক্ষিণ ভারতের দ্রাবিড় স্থাপত্য সবচেয়ে সাধারণ। এছাড়া আরও বেশ কয়েক রকমের শৈলীও পাওয়া যায়। যেমন, বাংলা, কেরল, জাভা এবং বালি বা ইন্দোনেশিয়ায় বৃষ্টিবহুল জলবায়ু এবং বিভিন্ন কাঁচামাল এই অঞ্চলের শৈলী এবং কাঠামোর বিবর্তনকে প্রভাবিত করেছে। ইলোরা এবং পাট্টাদাকালের মতো এলাকার মন্দির শৈলীগুলিতে বিভিন্ন ঐতিহ্যগত অঙ্কন প্রণালীর পাশাপাশি স্থানীয় এলাকা এবং সময়ের বৈশিষ্ট্য খুব প্রকটভাবে দেখা যায়। আধুনিক যুগের সাহিত্যে, স্থানীয় রাজবংশের নামানুসারে অনেক শৈলীর নামকরণ করা হয়েছে।
আঞ্চলিক ধরন বা ঘরানা
পাথর কেটে তৈরি মন্দির স্থাপত্য, বিশেষত রথমন্দিরগুলি দক্ষিণ ভারতীয় মন্দির স্থাপত্যের জন্য একটি আদর্শ কৌশল হিসেবে গড়ে উঠেছে। এই স্থাপত্য বৈশিষ্ট্য বিশেষ করে ভাস্কর্য, দক্ষিণ ভারতীয়, কম্বোডিয়া, ভিয়েতনাম ও জাভার মন্দিরে ব্যাপকভাবে গৃহীত হয়েছিলো। এইসব মন্দিরের ভাস্করদের বংশধররা সমসাময়িক কালে গড়ে ওঠা মহাবলীপুরমের রথমন্দিরে কারিগর ছিলেন।
বাদামি চালুক্য স্থাপত্য
৫০০ থেকে ৭৫৭ খ্রিস্টাব্দ নাগাদ বাদামি চালুক্যরা কালাদগি পর্বতমালা থেকে কেটে আনা বিশাল বিশাল বেলেপাথরের চাঁই থেকে মন্দির নির্মাণ করেছিল। "ভারতীয় স্থাপত্যের ভিত্তি" হিসাবে পরিচিত ঐহোলের চারপাশে এখনও ১৫০টির বেশি মন্দির ছড়িয়ে ছিটিয়ে রয়েছে। লাড খান দুর্গা মন্দিরটি এগুলির মধ্যে প্রাচীনতম। এই মন্দির এর অর্ধবৃত্তাকার গম্বুজ, উঁচু স্তম্ভ এবং গর্ভগৃহকে ঘিরে থাকা গ্যালারির জন্য সুপরিচিত। হুচিমালি মন্দিরে শেষনাগের উপর বসে থাকা বিষ্ণুর একটি ভাস্কর্য রয়েছে। রাভালফাদি গুহা মন্দির শিবের অনেক রূপের দেখা মেলে। অন্যান্য মন্দিরের মধ্যে কন্টি মন্দির এবং মেগুটির জৈন মন্দির উল্লেখযোগ্য।
পাট্টাদাকাল একটি বিশ্ব ঐতিহ্যবাহী স্থান (ওয়ার্ল্ড হেরিটেজ সাইট)। এখানে রয়েছে বিখ্যাত বিরূপাক্ষ মন্দির। এটিই সবচেয়ে বড় মন্দির যেখানে রামায়ণ এবং মহাভারতের অসংখ্য দৃশ্য খোদাই করা আছে। পাট্টাদাকালের অন্যান্য মন্দিরগুলির মধ্যে মল্লিকার্জুন, কাশী বিশ্বনাথ, গলগনাথ ও পাপনাথ বিখ্যাত।
গদাগ স্থাপত্য
গদাগ স্থাপত্যশৈলীকে পশ্চিম চালুক্য স্থাপত্যও বলা হয়ে থাকে। এই শৈলী প্রায় ১৫০ বছর ধরে (১০৫০ থেকে ১২০০ খ্রিষ্টাব্দ পর্যন্ত) বিকশিত হয়েছিল বলে মনে করা হয়। এই শৈলীর উদ্ভব হয়েছিল কল্যাণী চালুক্য রাজ (যারা পশ্চিম চালুক্য নামেও পরিচিত) প্রথম সোমেশ্বরের সময়কালে। এই সময়ে, প্রায় ৫০টি মন্দির নির্মিত হয়েছিল। গদাগের ত্রিকুটেশ্বর মন্দির চত্বরের সরস্বতী মন্দির, ডম্বলের দোড্ডবসাপ্পা মন্দির, লক্কুণ্ডীতে কাশী বিশ্বেশ্বর মন্দির এবং অ্যানিগেরির অমৃতেশ্বর মন্দির ওইসময়ে গড়ে ওঠা মন্দিরগুলির মধ্যে উল্লেখযোগ্য। মন্দিরগুলি জটিল ভাস্কর্য সহ অলঙ্কৃত স্তম্ভ দ্বারা তৈরি।
কলিঙ্গ স্থাপত্য
কলিঙ্গ স্থাপত্য শৈলীর বিকাশ হয়েছিল ভারতের পূর্বাঞ্চলীয় রাজ্য ওড়িশা এবং উত্তর অন্ধ্রপ্রদেশে। এইধরনের শৈলীর অঙ্গ হিসেবে রেখা দেউল, পিড়া দেউল এবং খাখরা দেউল নামে তিনটি স্বতন্ত্র ধরনের মন্দির স্থাপত্যের দেখা মেলে। স্থানীয় ভাষায় দেউল মানে "মন্দির"। প্রথম দুটি দেউল বিষ্ণু, সূর্য এবং শিব মন্দিরের সঙ্গে যুক্ত এবং তৃতীয়টি মূলত চামুণ্ডা এবং দুর্গা মন্দিরের সঙ্গে যুক্ত। রেখা দেউল এবং খাখরা দেউলে গর্ভগৃহ রয়েছে এবং পিড়া দেউলে বাইরের নৃত্য ও অর্ঘ্য প্রদানের জন্য হলঘর থাকে। ভুবনেশ্বরের লিঙ্গরাজ মন্দির এবং পুরীর জগন্নাথ মন্দির রেখা দেউলের বিশিষ্ট উদাহরণ। অন্যদিকে, খাখরা দেউলের একটি বিশিষ্ট উদাহরণ হল বৈতাল দেউল। আবার কোনার্ক সূর্য মন্দির পিড়া দেউলের একটি প্রকৃষ্ট উদাহরণ।
মরু গুর্জর স্থাপত্য
মরু গুর্জর স্থাপত্য বা সোলাঙ্কি স্থাপত্য কলাকে মূলত উত্তর ভারতীয় মন্দির স্থাপত্যের মধ্যে ধরা হয়। এই স্থাপত্য কলা একাদশ থেকে ত্রয়োদশ শতাব্দী নাগাদ গুজরাট ও রাজস্থান রাজ্যের চালুক্য তথা সোলাঙ্কি রাজাদের পৃষ্ঠপোষকতায় গড়ে ওঠে। এই রীতিটি হিন্দু মন্দির স্থাপত্যে একটি আঞ্চলিক শৈলী হিসাবে উদ্ভূত হয়েছিল এবং জৈন মন্দিরগুলির মধ্যে জনপ্রিয় হয়ে ওঠে। পরবর্তী সময়ে প্রধানত জৈনদের পৃষ্ঠপোষকতায় প্রথমে ভারত জুড়ে এবং প্রবাসী সম্প্রদায়ের দ্বারা ক্রমশ সারা বিশ্বে ছড়িয়ে পড়ে।
বাইরের দিকে গঠন এই মন্দিরগুলিকে সেই সময়ের অন্যান্য উত্তর ভারতীয় মন্দির শৈলী থেকে আলাদা করেছে। মন্দিরের বাইরের দেয়ালগুলি ক্রমবর্ধমান খাঁজ ও চিত্রকর্মের দিয়ে গড়া। কুলুঙ্গিতে নিপুনভাবে খোদাই করা মূর্তি রয়েছে যেগুলি পরে বসানো হয়েছে বলে মনে করা হয়৷ দেওয়ালের প্রতিটি কোণা ও খাঁজ জুড়ে ঘোড়সওয়ার, হাতি এবং কীর্ত্তিমুখের ইত্যাদির অগণিত প্রতিকৃতি দেখতে পাওয়া যায়। খুব কমই কোনো অংশ রয়েছে যেখানে কারুকার্য নেই। এইসব মন্দিরের প্রধান শিখর তথা চূড়ার নীচে সাধারণত অনেকগুলি উরুশৃঙ্গের সহায়ক ছোট ছোট চূড়া থাকে। বড় মন্দিরগুলিতে বারান্দা সহ দুটি ছোট প্রবেশপথ থাকে।
জৈন মন্দিরগুলিতে প্রায়শই ভেতরের দিকে অত্যন্ত জটিল রোসেট নকশার (ছাঁচে তোলা গোলাপের নকশা) সঙ্গে খোদাই করা ছোট ছোট গম্বুজ থাকে। আরেকটি উল্লেখযোগ্য বৈশিষ্ট্য হল দুটি স্তম্ভের মাঝে "উড়ন্ত" খিলান-সদৃশ নকশা বা পরিকল্পনা। এই কাজে সাদা মার্বেলের ব্যবহার বেশি প্রচলিত। এই স্তম্ভগুলি চারপাশ দিয়ে ক্রমে প্রসারিত হয়ে উপরের উল্টানো বাটির মত গম্বুজকে ধরে রাখে। তবে এগুলির কোনো কাঠামোগত কাজ নেই, পুরোপুরিভাবে আলংকারিক। এই শৈলীর ব্যবহার ত্রয়োদশ শতক নাগাদ প্রায় বন্ধ হয়ে গিয়েছিল। বিশেষ করে সংশ্লিষ্ট এলাকাগুলি ১২৯৮ সাল নাগাদ দিল্লি সুলতানি শাসনের হাতে চলে যাওয়ার পর থেকে এই ধরনের হিন্দু মন্দির স্থাপত্য হারিয়ে যায়। কিন্তু জৈন মন্দিরগুলিতে এর প্রচলন অব্যাহত ছিল যা আবার পঞ্চদশ শতকে পুনরুজ্জীবন লাভ করে।
ওই সময়ের পর থেকে এই স্থাপত্য শৈলী জৈন এবং অনেক হিন্দু মন্দিরে ব্যবহৃত হতে থাকে। বিংশ শতাব্দীর শেষের দিক থেকে ভারতের বাইরে প্রবাসী জৈন এবং হিন্দুদের দ্বারা নির্মিত মন্দিরগুলিতে এই স্থাপত্য ঘরানা ছড়িয়ে পড়েছে। অনেক ক্ষেত্রে আন্তর্জাতিক স্থাপত্যের মিশ্রণে এই শৈলী আরও সমৃদ্ধ হয়। এখনও এই ধরনের যে মন্দিরগুলিতে বেশি কারুকার্য করা হয়ে থাকে তা মূলত গুজরাত বা রাজস্থানের কারিগরদের দিয়ে করানো হয়। এই শৈলী ভারতে এবং বিদেশে মূলত স্বামীনারায়ণ সম্প্রদায়ের মধ্য জনপ্রিয়।
বৃহত্তর ভারতের অংশ হিসেবে দক্ষিণ-পূর্ব এশিয়া
দক্ষিণ-পূর্ব দেশগুলির স্থাপত্য ভারতীয় মন্দির স্থাপত্য দ্বারা অনুপ্রাণিত হয়েছিল, কারণ সেগুলিকে বৃহত্তর ভারতের অংশ হিসাবে ভারতীয়করণ করা হয়েছিল।
চম্পা স্থাপত্য
ষষ্ঠ থেকে ষোড়শ শতাব্দীর দিকে বর্তমান মধ্য ও দক্ষিণ ভিয়েতনামে চম্পা রাজ্য বিকাশ লাভ করে। জাভানিজরা (জাভার অধিবাসী) মন্দিরের জন্য বেশিরভাগ আগ্নেয়গিরির অ্যান্ডিসাইট পাথর ব্যবহার করা হত। আঙ্কোরের খমেররা তাদের ধর্মীয় ভবন নির্মাণের জন্য বেশিরভাগ ধূসর বেলেপাথর ব্যবহার করত। কিন্তু, চামরা (চম্পার অধিবাসী) তাদের মন্দিরগুলি লালচে ইট দিয়ে তৈরি করত। চাম ইট মন্দির স্থাপত্যের সবচেয়ে গুরুত্বপূর্ণ অবশিষ্ট স্থানগুলির মধ্যে রয়েছে দা নাংয়ের কাছে ম সান, না ট্রাংয়ের কাছে পো নগর এবং ফান রাঙের কাছে পো ক্লং গড়াই।
চাম মন্দির চত্বরগুলি সাধারণত একাধিক বিভিন্ন ধরনের মন্দির স্থাপত্যের সমন্বয়ে গঠিত হত। এদের মধ্যে অন্যতম ছিল কালান বা ইটের তৈরি উপাসনাস্থল। কালান গর্ভগৃহের সঙ্গে সংযুক্ত একটি কুঠুরি (ছোট বা বড়) নিয়ে গঠিত হত। গর্ভগৃহে একটি উঁচু মিনারের মত স্থানে দেবতার মূর্তি স্থাপন করা হত। এইসব মন্দিরে মণ্ডপ প্রবেশদ্বারের মত গর্ভগৃহের সঙ্গে সংযুক্ত থাকত। একটি কোষগৃহ বা "অগ্নি-ঘর" থাকত যেখানে দেবতার মূল্যবান জিনিসপত্র রাখা হত বা দেবতার জন্য রান্না করা হত। মন্দিরের মূল প্রবেশদ্বারকে গোপুর বলা হত যা দর্শনার্থীদের প্রাচীর ঘেরা মূল মন্দির চত্বরে নিয়ে যায়। এই ধরনের কাঠামোগুলি প্রায় যেকোনও হিন্দু মন্দিরের অঙ্গ হিসেবে দেখা যায়। তাই উপরিউক্ত মন্দির কাঠামোর শ্রেণীবিভাগ শুধুমাত্র চম্পার স্থাপত্যের জন্য নয়, বৃহত্তর ভারতের বিভিন্ন স্থাপত্য শিল্পের জন্যও প্রাসঙ্গিক।
ইন্দোনেশীয় স্থাপত্য
এর গঠন বিন্যাস তিনটি লোকের(স্বর্গ, মর্ত্য ও পাতাল লোক) ধারণা অনুযায়ী ক্রমান্বয়ে স্বল্প থেকে উচ্চমানের পবিত্র স্থলকে নির্দেশ করে। হিন্দু ও বৌদ্ধ - দুই মতবাদেই মন্দিরের নকশা এইভাবে তৈরী করা হয়েছে।
ইন্দোনেশিয়াতে বৌদ্ধ হোক বা হিন্দু - ধৰ্ম নির্বিশেষে মন্দিরগুলিকে চণ্ডী (উচ্চারণ [tʃandi]) বলা হয়। একটি চণ্ডী ভারতীয় ধরনের একক মন্দির কাঠামোর উপর ভিত্তি করে গড়ে ওঠা এক ধরনের মন্দির স্থাপত্য, যার উপরে একটি পিরামিডাকৃতি মিনার বা বুরুজ (বালিতে যাকে মেরু মিনার) বলে থাকে। একটি বারান্দা সদৃশ চত্বর পেরিয়ে মন্দিরে ঢুকতে হয়। এই ধরনের স্থাপত্যগুলোর অধিকাংশই সপ্তম থেকে পঞ্চদশ শতকের মধ্যে নির্মিত হয়েছিল। হিন্দু-বালিনীয় (বালির অধিবাসী) স্থাপত্যের পুরা প্রাঙ্গণে একটি চণ্ডী তথা মন্দির দেখতে পাওয়া যায়। ইন্দোনেশীয় জাভানীয় হিন্দু মন্দির স্থাপত্যের সর্বোত্তম উদাহরণ হল নবম শতাব্দীর প্রম্বানান (শিবগৃহ) মন্দির প্রাঙ্গণ। এটি মধ্য জাভার যোগ্যকার্তার কাছে অবস্থিত। ইন্দোনেশিয়ার এই বৃহত্তম হিন্দু মন্দিরে তিনটি প্রধান প্রাসাদ টাওয়ার তথা মিনার রয়েছে যা ত্রিমূর্তি দেবতাদের উদ্দেশ্যে উৎসর্গীকৃত। এদের মধ্যে ৪৭ মিটার (১৫৪ ফুট) উঁচু মন্দিরটি এখানকার বৃহত্তম ও প্রধান মন্দির।
"চণ্ডী" শব্দটি চণ্ডিকা থেকে উদ্ভূত, যা মৃত্যুর দেবী হিসাবে পূজিতা দেবী দুর্গার অন্যতম রূপ।
খমের স্থাপত্য
চতুর্দশ শতাব্দীর আগেই বর্তমান কম্বোডিয়ায় খমের সাম্রাজ্য বিকাশ লাভ করেছিল। শুধু তাই নয়, দক্ষিণ-পূর্ব এশিয়ার অধিকাংশ অংশে এর প্রভাব ছড়িয়ে পড়েছিল।খমের মন্দির স্থাপত্যের সবচেয়ে গুরুত্বপূর্ণ এবং উল্লেখযোগ্য উদাহরণ রয়েছে তাদের রাজধানী আঙ্কোরে (খমের: អង្គរ, "রাজধানী শহর", সংস্কৃত "নগর" থেকে উদ্ভূত)। আঙ্কোরের মন্দিরের ধ্রুপদী শৈলীর সর্বোৎকৃষ্ট উদাহরণ দ্বাদশ শতকে তৈরি আংকর বাট মন্দির। সেখানকার নির্মাতারা মন্দির নির্মাণের উপকরণ হিসেবে প্রধানত বেলেপাথর এবং ল্যাটেরাইট ব্যবহার করতেন।
শব্দকোষ
মন্দির স্থাপত্য সম্পর্কিত হিন্দু গ্রন্থে একটি বিস্তৃত পরিভাষা রয়েছে। নীচের সারণিতে ভারতের বিভিন্ন অঞ্চলে প্রচলিত একাধিক আঞ্চলিক ভাষায় মন্দির স্থাপত্যের সঙ্গে জড়িত বিভিন্ন নাম বা পদ রয়েছে। পাশাপাশি প্রাচীন গ্রন্থগুলিতে ব্যবহৃত সংস্কৃত নামগুলিও দেওয়া আছে। এছাড়া, আরও বেশ কিছু সাধারণ পদ নীচে সারণী করা হয়েছে যার অধিকাংশই সংস্কৃত/হিন্দি ভাষায় দেওয়া।
৪নং ওয়ার্ড
৪নং ওয়ার্ড দ্বারা যা যা বোঝানো হতে পারে —
মানাদুর
মানাদুর (Manadur) ভারতের মহারাষ্ট্র রাজ্যের সাঙ্গলি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মানাদুর শহরের জনসংখ্যা হল ৩৯২০ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে মানাদুর এর সাক্ষরতার হার বেশি।
চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার
চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক গোল্ডেন গ্লোব পুরস্কার, যা বছরের সেরা চলচ্চিত্র পার্শ্ব অভিনেতার জন্য প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হচ্ছে।
রিচার্ড অ্যাটনবারা, এডমুন্ড গোয়েন, মার্টিন ল্যান্ডাউ, এডমন্ড ওব্রায়েন ও ক্রিস্টফ ভালৎজ দুইবার করে এই পুরস্কার লাভ করেছেন। এই বিভাগে সবচেয়ে সাম্প্রতিক পুরস্কার বিজয়ী কি হুই কোয়ান এভরিথিং এভরিওয়েআর অল অ্যাট ওয়ান্স (২০২২) চলচ্চিত্রে অভিনয়ের জন্য এই পুরস্কার লাভ করেন।
বিজয়ী ও মনোনীতদের তালিকা
থাম্ব|110px|ডান|[[আকিম তামিরভ ফর হুম দ্য বেল টোলস (১৯৪৩)-এ অভিনয়ের জন্য পুরস্কৃত হন।]] থাম্ব|110px|ডান|[[ব্যারি ফিট্‌জেরাল্ড গোয়িং মাই ওয়ে (১৯৪৪)-এ অভিনয়ের জন্য পুরস্কৃত হন।]] থাম্ব|110px|ডান|[[জে. ক্যারল নেইশ আ মেডেল ফর বেনি (১৯৪৫)-এ অভিনয়ের জন্য পুরস্কৃত হন।]] থাম্ব|110px|ডান|[[ফ্রাঙ্ক সিনাত্রা ফ্রম হিয়ার টু ইটার্নিটি (১৯৫৩)-এ অভিনয়ের জন্য পুরস্কৃত হন।]] থাম্ব|110px|ডান|[[বেনিসিও দেল তোরো ট্রাফিক (২০০০)-এ অভিনয়ের জন্য পুরস্কৃত হন।]] থাম্ব|110px|ডান|[[জিম ব্রডবেন্ট আইরিশ (২০০১)-এ অভিনয়ের জন্য পুরস্কৃত হন।]] থাম্ব|110px|ডান|[[ক্রিস কুপার অ্যাডাপ্টেশন (২০০২)-এ অভিনয়ের জন্য পুরস্কৃত হন।]] থাম্ব|110px|ডান|[[টিম রবিন্স মিস্টিক রিভার (২০০৩)-এ অভিনয়ের জন্য পুরস্কৃত হন।]] থাম্ব|110px|ডান|[[ক্লাইভ ওয়েন ক্লোজার (২০০৪)-এ অভিনয়ের জন্য পুরস্কৃত হন।]] থাম্ব|110px|ডান|[[জর্জ ক্লুনি সিরিয়ানা (২০০৫)-এ অভিনয়ের জন্য পুরস্কৃত হন।]] থাম্ব|110px|ডান|[[এডি মার্ফি ড্রিমগার্লস (২০০৬)-এ অভিনয়ের জন্য পুরস্কৃত হন।]] থাম্ব|110px|ডান|[[হাভিয়ের বারদেম নো কান্ট্রি ফর ওল্ড মেন (২০০৭)-এ অভিনয়ের জন্য পুরস্কৃত হন।]] থাম্ব|110px|ডান|[[হিথ লেজার দ্য ডার্ক নাইট (২০০৮)-এ দ্য জোকার চরিত্রে অভিনয়ের জন্য পুরস্কৃত হন।]] থাম্ব|110px|ডান|[[ক্রিস্টফ ভালৎজ ইনগ্লোরিয়াস বাস্টার্ডস (২০০৯) ও জ্যাঙ্গো আনচেইন্ড (২০১২)-এ অভিনয়ের জন্য দুইবার পুরস্কৃত হন।]] থাম্ব|110px|ডান|[[ক্রিশ্চিয়ান বেল দ্য ফাইটার (২০১০)-এ অভিনয়ের জন্য পুরস্কৃত হন।]] থাম্ব|110px|ডান|[[ক্রিস্টোফার প্লামার বিগিনার্স (২০১১)-এ অভিনয়ের জন্য পুরস্কৃত হন।]] থাম্ব|110px|ডান|[[জ্যারেড লেটো ডালাস বায়ার্স ক্লাব (২০১৩)-এ অভিনয়ের জন্য পুরস্কৃত হন।]] থাম্ব|110px|ডান|[[জে. কে. সিমন্স হুইপল্যাশ (২০১৪)-এ অভিনয়ের জন্য পুরস্কৃত হন।]] থাম্ব|110px|ডান|[[সিলভেস্টার স্ট্যালোন ক্রিড (২০১৫)-এ অভিনয়ের জন্য পুরস্কৃত হন।]] থাম্ব|110px|ডান|[[অ্যারন টেলর-জনসন নকচার্নাল অ্যানিমেলস্‌ (২০১৬)-এ অভিনয়ের জন্য পুরস্কৃত হন।]] থাম্ব|110px|ডান|[[স্যাম রকওয়েল থ্রি বিলবোর্ডস আউটসাইড এবিং, মিজুরি (২০১৭)-এ অভিনয়ের জন্য পুরস্কৃত হন।]] থাম্ব|110px|ডান|[[মাহারশালা আলি গ্রিন বুক (২০১৮)-এ অভিনয়ের জন্য পুরস্কৃত হন।]] থাম্ব|110px|ডান|[[ব্র্যাড পিট ওয়ান্স আপন আ টাইম ইন হলিউড (২০১৯)-এ অভিনয়ের জন্য পুরস্কৃত হন।]] থাম্ব|110px|ডান|[[ড্যানিয়েল কালুইয়া জুডাস অ্যান্ড দ্য ব্ল্যাক মেসিয়া (২০২০)-এ অভিনয়ের জন্য পুরস্কৃত হন।]] থাম্ব|110px|ডান|[[কোডি স্মিট-ম্যাকফি দ্য পাওয়ার অব দ্য ডগ (২০২১)-এ অভিনয়ের জন্য পুরস্কৃত হন।]] নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেতাদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
সৈয়দ ওয়াহিদুল আলম
সৈয়দ ওয়াহিদুল আলম একজন বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য।
পেশা
আলম বাংলাদেশ মুক্তিযুদ্ধের সময় পাকিস্তানি- সমর্থক আল শামস আধা সামরিক ইউনিটের সদস্য ছিলেন। তিনি চট্টগ্রাম-৫ (হাটহাজারী) থেকে সাবেক সংসদ সদস্য। হিসেবে দায়িত্ব পালন করেছেন। তিনি ১৯৯১ থেকে ২০০৬ পর্যন্ত টানা ৪ বার সংসদ সদস্য  নির্বাচিত হন।  সংসদের হুইপও ছিলেন।
ব্যক্তিগত জীবন
আলমের একটি কন্যা শাকিলা ফারজানা, তিনি ব্যারিস্টার। সন্ত্রাসী গোষ্ঠী, শহীদ হামজা ব্রিগেডকে অর্থায়নের অভিযোগে ১৮ আগস্ট ২০১৫ সালে তাকে গ্রেপ্তার করা হয়েছিল।
৫নং ওয়ার্ড
৫নং ওয়ার্ড দ্বারা যা যা বোঝানো হতে পারে —
মহিলা প্রিমিয়ার লিগ (ক্রিকেট)
মহিলা প্রিমিয়ার লিগ (Women's Premier League) বা সংক্ষেপে ডব্লিউ-পি-এল (WPL) হল ভারতের বিসিসিআই পরিচালিত মহিলাদের ফ্র্যাঞ্চাইজ শহরভিত্তিক টি২০ ক্রিকেট প্রতিযোগিতা। ২০২৩ সালে মুম্বই শহরে প্রথম আসর অনুষ্ঠিত হয়। এটি ভারতীয় ক্রিকেট কন্ট্রোল বোর্ড মালিকানাধীন এবং পরিচালিত। স্পনসরশিপের কারণে TATA WPL নামেও পরিচিত।
ইতিহাস
ভারতের প্রথম প্রধান মহিলাদের টি-টোয়েন্টি প্রতিযোগিতা ছিল নারী টি-টোয়েন্টি চ্যালেঞ্জ । এটি ২০১৮ সালে একটি একক-ম্যাচের টুর্নামেন্ট হিসাবে শুরু হয়েছিল এবং ২০১৯, ২০২০ এবং ২০২২ সালে অনুষ্ঠিত তিন-দলের, তিন-ম্যাচের প্রতিযোগিতায় প্রসারিত হয়েছিল।
২৮ জানুয়ারী ২০২৩-এ, বিসিসিআই ২০২৭ পর্যন্ত লিগের শিরোনাম স্পনসরশিপ অধিকারের জন্য বিড আমন্ত্রণ জানায়। টাটা গ্রুপ একটি অপ্রকাশিত পরিমাণের জন্য বিড জিতেছে।
ডিওয়াই পাটিল স্টেডিয়ামে প্রথম সিজনের উদ্বোধনী অনুষ্ঠানে পারফর্ম করেন এপি ধিলোন, কৃতি স্যানন এবং কিয়ারা আদভানি।
সংগঠন
ডান|থাম্ব|[[ব্রেবোর্ন স্টেডিয়াম]] ডান|থাম্ব|[[ডিওয়াই পাতিল স্টেডিয়াম]]
ডব্লিউপিএল এর জন্য লিগ কাঠামো আইপিএল এর কাঠামোর উপর ভিত্তি করে।
প্রাথমিকভাবে পাঁচটি দল থাকবে। দলগুলো একে অপরের বিরুদ্ধে ডাবল রাউন্ড রবিন বিন্যাসে খেলবে, যেখানে তিনটি দল সর্বাধিক পয়েন্ট নিয়ে প্রতিযোগিতার প্লে-অফ পর্যায়ে প্রবেশ করবে। লিগ সফল হলে ভবিষ্যৎ মৌসুমে ম্যাচ ও ফ্র্যাঞ্চাইজির সংখ্যা বাড়ানোর পরিকল্পনা করছে বোর্ড।
লিগের প্রথম মরসুম ৪ মার্চ থেকে ২৬ মার্চ ২০২৩ পর্যন্ত অনুষ্ঠিত হচ্ছে এবং এতে ২২টি ম্যাচ রয়েছে, সবগুলোই মুম্বাইয়ের ব্র্যাবোর্ন স্টেডিয়াম ও ডিওয়াই পাতিল স্টেডিয়ামে অনুষ্ঠিত হয়। প্রতিটি ম্যাচে একটি দল সর্বোচ্চ পাঁচজন বিদেশী খেলোয়াড়কে অন্তর্ভুক্ত করতে পারে, যাদের একজনকে অবশ্যই আইসিসি সহযোগী দেশ হতে হবে।
প্রথম মৌসুমে মহিলাদের জন্য ম্যাচের টিকিট বিনামূল্যে। লিগের মাসকট হল আকাশী নীল ক্রিকেট ইউনিফর্ম পরা একটি বাঘ।
ফ্র্যাঞ্চাইজি
বিনিয়োগকারীরা ২০২৩ সালের জানুয়ারিতে একটি বিডিং প্রক্রিয়ার মাধ্যমে প্রাথমিক ফ্র্যাঞ্চাইজি অধিকার নিয়ে এসেছিলেন, মোট ৪৬৬৯ কোটি টাকা উত্থাপন করা হয়েছিল।
লভ্যাংশ ভাগ
বিসিসিআই প্রথম পাঁচ বছরে প্রতিযোগিতা থেকে ৮০% লাভ ফ্র্যাঞ্চাইজি মালিকদের মধ্যে বিতরণ করতে চায়। পরবর্তী পাঁচটি মরসুমের জন্য, লাভের ৬০% ভাগ করা হবে এবং ১১ থেকে ১৫ মৌসুম পর্যন্ত লাভের ৫০% ভাগ করা হবে। উপরন্তু, প্রতিযোগিতার জন্য কেন্দ্রীয় লাইসেন্সিং অধিকার থেকে রাজস্বের ৮০% ফ্র্যাঞ্চাইজির সাথে ভাগ করা হবে। ফ্র্যাঞ্চাইজিগুলি পণ্যদ্রব্য, টিকিট বিক্রয় এবং বিজ্ঞাপনের মাধ্যমেও রাজস্ব তৈরি করবে।
খেলোয়াড় নিলাম
প্রতিটি ফ্র্যাঞ্চাইজির জন্য খেলোয়াড় কেনার প্রথম নিলাম ১৩ ফেব্রুয়ারী ২০২৩ এ মুম্বাইতে অনুষ্ঠিত হয়েছিল। প্রায় ১৫০০ খেলোয়াড় তাদের নাম নিবন্ধন করেন। প্রতিটি ফ্র্যাঞ্চাইজির খরচ করার জন্য ₹১২ কোটি (US$1.5 মিলিয়ন) ছিল এবং ১৫ থেকে ১৮ জন খেলোয়াড় কিনতে হয়েছিল, যাদের মধ্যে ছয়জন বিদেশী খেলোয়াড় হতে পারে।
প্রথম নিলামে একজন আনক্যাপড প্লেয়ারের বেস প্রাইস ছিল ₹ ১০ লক্ষ (US$13,000) থেকে ₹ ২০ লক্ষ (US$25,000)। ক্যাপড খেলোয়াড়দের জন্য এটি ছিল ₹ ৩০ লাখ (US$38,000) থেকে ₹ ৫০ লাখ (US$63,000)। ভবিষ্যতের মৌসুমে প্রতিটি ফ্র্যাঞ্চাইজির পার্সের আকার প্রতি বছর ₹ ১.৫ কোটি (US$190,000) বৃদ্ধি করা হবে।
স্মৃতি মন্ধনা সিজনের জন্য সবচেয়ে ব্যয়বহুল খেলোয়াড়। তিনি রয়্যাল চ্যালেঞ্জার্স ব্যাঙ্গালোর মহিলাদের কাছে ₹৩.৪ কোটিতে বিক্রি করেছেন। মহিলা প্রিমিয়ার লিগ ২০২৩-এর নিলামে তিনি প্রথম বিড ছিলেন যা সবচেয়ে ব্যয়বহুল বিড হিসাবে পরিণত হয়। পরে, তিনি রয়্যাল চ্যালেঞ্জার্স ব্যাঙ্গালোর স্কোয়াড ২০২৩-এর অধিনায়ক হিসেবে নিযুক্ত হন।
সম্প্রচার
সম্প্রচারকারীদের তালিকা নিম্নরূপ: টেবিল উৎস -
জানুয়ারী ২০২৩-এ, Viacom18, ঘোষণা করেছিল যে এটি টুর্নামেন্টের জন্য টিভি এবং ডিজিটাল সম্প্রচারের জন্য বিশ্বব্যাপী মিডিয়া অধিকারগুলি অর্জন করেছে। চুক্তিটি পাঁচ বছরের জন্য চলবে এবং এর মূল্য ছিল ₹ ৯৫১ কোটি (US$120 মিলিয়ন)। লিগের প্রাথমিক মরসুম ভারতে স্পোর্টস ১৮ টিভি চ্যানেল এবং JioCinema অ্যাপে সম্প্রচার করা হচ্ছে, যে দুটিরই মালিকানা Viacom18। ২০২৩ সালের মার্চ মাসে, স্কাই স্পোর্টস ক্রিকেট, স্কাই গো অ্যাপ এটিকে যুক্তরাজ্যে যথাক্রমে টেলিভিশন এবং ইন্টারনেটে সম্প্রচার করছে।
রবীন্দ্র উইমালাসিরি
রাজা রবীন্দ্র উইমালাসিরি (රවීන්ද්‍ර විමලසිරි; জন্ম: ১৯ আগস্ট, ১৯৬৯) কলম্বোয় জন্মগ্রহণকারী শ্রীলঙ্কার ক্রিকেটার ও আম্পায়ার। ২০১৩ সালে তিনি দুইটি একদিনের আন্তর্জাতিক ও দুইটি টুয়েন্টি২০ আন্তর্জাতিকে আম্পায়ার হিসেবে খেলা পরিচালনা করেছেন।
মতিঝিল থানা
মতিঝিল থানা বাংলাদেশের ঢাকা বিভাগের আওতাভুক্ত ঢাকা জেলার একটি প্রশাসনিক এলাকা বা থানা।
ভূগোল
মতিঝিল থানার অবস্থান হচ্ছে -এ। এবং মোট আয়তন ৩.৭ বর্গ কিলোমিটার।
জনসংখ্যার উপাত্ত
২০১১ সালের সিটি পপুলেশনের জরিপ অনুযায়ী মতিঝিল থানার মোট জনসংখ্যা হচ্ছে দুই লক্ষ দশ হাজার ছয়'' জন।
দৈনিক আজাদী
দৈনিক আজাদী বাংলাদেশের চট্টগ্রাম থেকে এবং বাংলা ভাষায় প্রকাশিত একটি দৈনিক সংবাদপত্র। ১৯৬০ সালের ৫ সেপ্টেম্বর এটি প্রথম প্রকাশিত হয়। পত্রিকাটির বর্তমান প্রচলন বা সার্কুলেশন ৫৬,০০০।
পত্রিকার বিবরণ
আজাদীর প্রতিষ্ঠাতা সম্পাদক ও প্রকাশক ছিলেন আবদুল খালেক। প্রথমদিকে পত্রিকাটির মূল্য ছিলো দু’আনা (১২ পয়সা)। খালেকের মৃত্যুর পর ১৯৬২ সালে সম্পাদকের দায়িত্ব নেন তার জামাতা মোহাম্মদ খালেদ। তার মৃত্যুর পর ২০০৩ সালে থেকে এখন পত্রিকাটির দায়িত্বে আছেন এমএ মালেক। বর্তমানে ১২ থেকে ১৬ পাতার এ পত্রিকার মূল্য ৬ টাকা।
নিয়মিত আয়োজন
এ পত্রিকার নিয়মিত আয়োজন সমূহের মধ্যে রয়েছে:
২১ জুলাই শহিদ দিবসের জনসমাবেশ
শহিদ দিবস ভারতের পশ্চিমবঙ্গ রাজ্যে আয়োজিত এক বার্ষিক সমাবেশ। ১৯৯৩ সালের কলকাতায় অগ্নিবৃষ্টির স্মৃতিতে আয়োজিত এই সমাবেশ প্রথমে পশ্চিমবঙ্গ প্রদেশ কংগ্রেস কমিটি দ্বারা পরিচালিত ছিল এবং পরে তৃণমূল কংগ্রেস আয়োজিত করতে লাগল।
২১ জুলাই ১৯৯৩ সালে মমতা বন্দ্যোপাধ্যায়ের নেতৃত্বে পশ্চিমবঙ্গ যুব কংগ্রেস ভোটার কার্ডকে ভোটিঙের জন্য একমাত্র পরিচয়পত্রের দাবিতে কলকাতায় এক সমাবেশ করেছিল। তখন পশ্চিমবঙ্গ পুলিশ ১৩ জন ব্যক্তিদের গুলিবিদ্ধ করেছিল। ১৯৯৩ সালের সমাবেশের মূল উদ্যোগকর্তাগণ কংগ্রেস থেকে পৃথক হয়ে তৃণমূল কংগ্রেস  গঠন করেছিলেন এবং তখন থেকেই প্রতি বছর ২১ জুলাই তারিখে তৃণমূল ১৯৯৩ সালে গুলিবিদ্ধ ১৩ জন ব্যক্তিদের স্মৃতিতে সমাবেশ আয়োজিত করে। এর ফলে ধর্মতলাসহ সমগ্র কলকাতা স্তব্ধ হয়ে যায়।
আইসিসি ক্রিকেট বিশ্বকাপ চ্যালেঞ্জ লিগ
আইসিসি ক্রিকেট বিশ্বকাপ চ্যালেঞ্জ লিগ ওডিআই ক্রিকেটের তৃতীয় স্তর যার মাধ্যমে বিশ্বকাপে অংশগ্রহণের যোগ্যতা অর্জনের সুযোগ পাওয়া যায়। ২০১৯ সালে ১২টি দল নিয়ে এই প্রতিযোগিতা শুরু হয়। এটি আইসিসি বিশ্ব ক্রিকেট লিগের তৃতীয়, চতুর্থ, পঞ্চম ডিভিশনের স্থান গ্রহণ করে।
এছাড়া, শেষের দলগুলি প্রতিযোগিতা থেকে বিদায় নেয়, পাশাপাশি আইসিসির বিশ্বকাপে অংশগ্রহণের সিস্টেমের থেকে নির্গত হয়ে যায়, বদলে নতুন দল প্রতিযোগিতায় অংশগ্রহণ করে।
সংবাদ প্রভাকর
সংবাদ প্রভাকর ছিল ঈশ্বরচন্দ্র গুপ্ত কর্তৃক প্রতিষ্ঠিত একটি দৈনিক বাংলা সংবাদপত্র৷ ১৮৩১ সালে একটি সাপ্তাহিক সংবাদপত্র হিসেবে এটি চালু হয় এবং আট বছর পর ১৮৩৯ সালে এটি একটি দৈনিক সংবাদপত্রে রূপান্তরিত হয়৷ এটিই বাংলা ভাষায় প্রকাশিত প্রথম দৈনিক সংবাদপত্র৷ ব্রিটিশ ভারত ও বিদেশের সংবাদ প্রকাশের পাশাপাশি এই সংবাদপত্র ধর্ম, রাজনীতি, সমাজ ও সাহিত্য সম্পর্কে নিজস্ব মতামত প্রকাশ করত৷ বাংলার নবজাগরণ ও নীল বিদ্রোহের প্রতি মানুষকে সহানুভূতিশীল করে তোলার ক্ষেত্রে এই সংবাদপত্রের বিশেষ প্রভাব ছিল৷
ইতিহাস
১৮৩৬ সালের ১০ অগস্ট ঈশ্বরচন্দ্র গুপ্ত একটি ত্রি-সাপ্তাহিক সংবাদপত্র হিসেবে এটি আবার চালু করেন৷ ১৮৩৭ সালে পাথুরিয়াঘাটার ঠাকুর পরিবার আবার এই সংবাদপত্রটিকে অর্থসাহায্য করতে শুরু করেন এবং ১৮৩৯ সালের ১৪ জুন সংবাদ প্রভাকর বাংলা ভাষার প্রথম দৈনিক সংবাদপত্র হিসেবে আত্মপ্রকাশ করে৷ ১৮৫৩ সাল থেকে পত্রিকাটি মাসিক সংস্করণরূপে প্রকাশিত হয়৷
পশ্চিমবঙ্গ (দ্ব্যর্থতা নিরসন)
পশ্চিমবঙ্গ বা পশ্চিম বাংলা হলো ভারতীয় রাজ্য পশ্চিমবঙ্গের সরকারি স্থানীয় নাম।
এটি আরো বোঝাতে পারে:
ঊর্ধ্বকমা
ঊর্ধ্বকমা বা অ্যাপস্ট্রফি (apostrophe) হল একটি যতিচিহ্ন।
বাংলা ভাষা
বাংলা ভাষায় এটি তিনটি কারণে ব্যবহৃত হয়:
তবে বর্তমানে বাংলা ভাষায় ঊর্ধ্বকমার বেশি প্রচলন নেই।
ইংরেজি ভাষা
ইংরেজি ভাষায় ঊর্ধ্বকমা দুটি কারণে ব্যবহৃত হয়:
৬নং ওয়ার্ড
৬নং ওয়ার্ড দ্বারা যা যা বোঝানো হতে পারে —
মতিঝিল (দ্ব্যর্থতা নিরসন)
মতিঝিল বাংলাদেশের ঢাকা শহরের একটি অন্যতম বাণিজ্যিক এলাকা।
মতিঝিল এছাড়াও উল্লেখ করতে পারে:
৭নং ওয়ার্ড
৭নং ওয়ার্ড দ্বারা যা যা বোঝানো হতে পারে —
হাসিনা আহমেদ
হাসিনা আহমেদ বাংলাদেশ জাতীয়তাবাদী দল বিএনপি’র একজন রাজনীতিবিদ এবং কক্সবাজার-১-এর সাবেক সংসদ সদস্য।
পেশা
হাসিনা আহমেদ ২০০৮ সালে কক্সবাজার -১ থেকে বাংলাদেশ জাতীয়তাবাদী দলের প্রার্থী হিসাবে প্রায় ৫৬ শতাংশ ভোট পেয়ে সংসদে নির্বাচিত হন। এর পূ্র্বে এই আসনটি থেকে তার স্বামী সালাহউদ্দিন আহমেদ তিনবার নির্বাচিত হন।
পারিবারিক জীবন
তিনি কক্সবাজার -১ এর সাবেক সংসদ সদস্য সালাহউদ্দিন আহমেদ, বাংলাদেশ জাতীয়তাবাদী দল বিএনপি’র একজন রাজনীতিবিদ, এর সাথে বিবাহ বন্ধনে আবদ্ধ হন। তার স্বামী সালাহ উদ্দিন আহমদ বিএনপির ১৯৯১-৯৬ মেয়াদে সাবেক প্রধানমন্ত্রী খালেদা জিয়ার এপিএস ছিলেন। পরে কক্সবাজার থেকে জাতীয় সংসদ নির্বাচনে প্রতিদ্বন্দ্বিতা করে সংসদ সদস্য নির্বাচিত হন এবং ২০০১-০৬ মেয়াদে চার দলীয় জোট সরকারের প্রতিমন্ত্রীর দায়িত্ব পালন করেন।
ফাহিশা
ফাহিশা বা ফাহাশ (فُحْش, الفاحشة, فاحشة) হল একটি আরবি শব্দ, যার দ্বারা সাধারণত লাম্পট্য বা অশ্লীলতাকে বোঝায়। এটি ইসলামী পরিভাষায় একটি গুরুত্বপূর্ণ শব্দ। ফাহিশার বিপরীত শব্দ হল হায়া।
পরিভাষা
ফাহিশা শব্দটি শাহওয়াত (شَهْوَة) ধাতু থেকে এসেছে যার অর্থ শক্তিশালী কামনা, যা সাধারণত নেতিবাচক ক্ষেত্রে ব্যবহৃত হয়। ইসলামী পন্ডিতদের মতে, ফাহিশার অর্থ দুটি হতে পারে: "তোমরা ব্যভিচারের ধারে কাছে যেও না, কারণ এটি ফাহিশা (অশ্লীলতা), এবং এটি অনিষ্টের পথ।"
- সূরা ইসরা (১৭:৩২)
ফাহিশায় অন্তরভূক্ত কবীরাহ গুনাহর সংখ্যা অনেক। কবীরা গুনাহ হল সেসব পাপ, যা থেকে বিরত থাকতে ইসলামে কঠোর সতর্ক করা হয়েছে, অথবা এর বিরুদ্ধে কঠিন শাস্তি রাখা হয়েছে, অথবাএর জন্য হদ্দ শাস্তি জারি রয়েছে। যেমন মুসলিম হওয়ার পর ধর্মত্যাগ করা, নিরপরাধ মানুষ হত্যা করা, সুদ খাওয়া, বাবামার সাথে খারাপ ব্যবহার করা, ব্যভিচার, পরকীয়া ও মিথ্যা সাক্ষ্য দেওয়া ইত্যাদি।
হাদীস
""যখন কোন জাতির মধ্যে ফাহিশা (যৌন অনৈতিকতা/অশ্লীলতা/ব্যভিচার) প্রকাশ্যে ছড়িয়ে পড়ে, তখন সেখানে প্লেগ মহামারীর আকারে রোগের প্রাদুর্ভাব ঘটে। তাছাড়া এমন সব ব্যাধির উদ্ভব ঘটে, যা পূর্বেকার লোকেদের মাঝে দেখা যায় নি।""
- সুনানে ইবনে মাজাহ, হাদিস নং- ৪,০১৯"
ফাহিশা থেকে বাচার উপায়
কুরআন বলে, নামাজ অশ্লীল ও নিষিদ্ধ কাজ হতে বিরত রাখে। কুরআনে রয়েছে, "‘(হে রাসুল!) আপনার প্রতি যে কিতাব ওহি (নাজিল) করা হয়েছে; তা থেকে তেলাওয়াত করুন আর নামাজ প্রতিষ্ঠা করুন। নিশ্চয়ই নামাজ অশ্লীল (ফাহিশা) ও মন্দকাজ (মুনকার) থেকে বিরত রাখে। আর আল্লাহর স্মরণই তো সর্বশ্রেষ্ঠ। আল্লাহ জানেন যা তোমরা কর।’"
- (সুরা আনকাবুত : আয়াত ৪৫)
ডোনাল্ড ট্রাম্পের রাষ্ট্রপতিত্ব
ডোনাল্ড ট্রাম্প সাবেক মার্কিন রাষ্ট্রপতি বারাক ওবামার উত্তরসূরি মার্কিন যুক্তরাষ্ট্রের ৪৫ তম রাষ্ট্রপতি হিসেবে ২০ জানুয়ারি ২০১৭ তারিখে শপথ গ্রহণ করেন। ট্রাম্প একজন রিপাবলিকান প্রার্থী ছিলেন। তিনি পেশায় নিউ ইয়র্ক এর একজন ব্যবসায়ী এবং টেলিভিশন রিয়েলিটি অনুষ্ঠানের একজন ব্যক্তি ছিলেন। নির্বাচনের সময় তিনি হিলারি ক্লিনটনের বিপক্ষে জয় লাভ করেন। ট্রাম্প নিউ ইয়র্ক শহরের স্থানীয় বাসিন্দা ফ্রেড ট্রাম্পের ছেলে। রিয়েল এস্টেট ব্যবসাকে নিজের কর্মজীবন হিসেবে গড়ে তোলার ক্ষেত্রে তার পিতার যথেষ্ট অনুপ্রেরণা ছিল। ট্রাম্প পেন্সিল্‌ভেনিয়া বিশ্ববিদ্যালয় অধীন হোয়ারটন স্কুলে অধ্যয়নের সময় তার পিতার 'এলিজাবেথ ট্রাম্প এন্ড সান' প্রতিষ্ঠানে কাজ করতেন। পরবর্তীতে ১৯৬৮ সালে স্নাতক ডিগ্রি অর্জনের পর তিনি তাঁর পিতার প্রতিষ্ঠানের হাল ধরেন। ১৯৭১ সালে ট্রাম্প তাঁর পিতার প্রতিষ্ঠানের নিয়ন্ত্রণভার গ্রহণ করেন এবং প্রতিষ্ঠানটির নাম পরিবর্তন করে দ্য ট্রাম্প অর্গানাইজেশ্যান রাখেন। ট্রাম্প বর্তমানে যুক্তরাষ্ট্রের রিয়েল স্টেট ব্যবসা এবং মিডিয়া তারকাদের মধ্যে অন্যতম প্রধান ব্যক্তিত্ব। ট্রাম্প জুন ১৬, ২০১৫ তারিখে রিপাবলিকান পার্টির অধীনে ২০১৬ সালের রাষ্ট্রপতি নির্বাচনে তার মনোনয়ন প্রার্থিতা ঘোষণা করেন। ট্রাম্প তার পূর্বের প্রচারণা কর্মকাণ্ড দিয়ে মিডিয়ার দৃষ্টি আকর্ষণ এবং জনসমর্থন অর্জনে সক্ষম হন। জুলাই ২০১৫ থেকে রিপাবলিকান পার্টির জনমত নির্বাচনের মনোনয়নের ক্ষেত্রে পছন্দের দিক থেকে তিনি ধারাবাহিকভাবে প্রথম সারিতে অবস্থান করছেন। ২০১৬ সালের ৮ নভেম্বর অনুষ্ঠিত নির্বাচনে তিনি ৩০৬টি ইলেক্টোরাল ভোট পেয়ে রাষ্ট্রপতি নির্বাচিত হন।
রাষ্ট্রপতি নির্বাচনের প্রচারকার্য ২০১৬
ট্রাম্প এবং তার সমর্থক জানুয়ারীর ২০১৬ সালে মাসকাটিন, আইওয়ার একটি র‍্যালিতে। অসংখ্য সমর্থকদের হাতে সাইনবোর্ড, যেখানে লেখা আছে "দ্য সাইলেন্ট ম্যাজোরিটি স্ট্যাণ্ডস্‌ উইদ ট্রাম্প".
ট্রাম্প ১৯শে অগাস্ট ২০১৫ সালে নিউ হ্যাম্পশায়ারের একটি প্রচারণামূলক অনুষ্ঠানে
ট্রাম্পের অভিবাসন বিরোধী রাজনীতি তাকে তার শ্রমিক-শ্রেণীর সমর্থকদের মধ্যে বেশি জনপ্রিয় করে তুলেছিল। তার প্রস্তাবিত নীতি এবং যুক্তরাষ্ট্রে রাজ্যসমূহ নিয়ে তার বিবৃতি তাকে জনমত বিচারে রিপাবলিকান ফ্রন্ট-রানারে তাকে এগিয়ে রেখেছে। তার কিছু বক্তব্য বেশ কিছু রাজনীতিবিদ এবং মূলধারার সংবাদ-মাধ্যম কর্তৃক বিতর্কিত বলে বিবেচিত হয়েছিল। রাজনৈতিক শুদ্ধতা (পলিটিক্যাল কারেক্টন্যাস) থেকে নিবৃত্তিই হলো তার প্রচারকার্যের মূল বিষয়। ট্রাম্পের বেশিরভাগ বক্তব্যই হলো অভিবাসন এবং সীমান্ত রক্ষা, অবৈধ অভিবাসীদের নির্বাসন, যুক্তরাষ্ট্র-মেক্সিকান সীমান্তে দেয়াল নির্মাণ এবং অবৈধ মুসলিম অভিবাসীদের উপর অস্থায়ী নিষেধাজ্ঞা আরোপ নিয়ে। অধিকাংশ অবৈধ অভিবাসীরা মেক্সিকান-যুক্তরাষ্ট্র সীমান্ত দিয়ে যুক্তরাষ্ট্রে প্রবেশ করে বলে তার অভিমত। রিপাবলিক পার্টিতে তার প্রার্থিতা নিয়ে অনেক বিরোধিতা ও মতবিরোধ থাকলেও ট্রাম্পের মনোনয়ন প্রার্থিতা সফল হয়েছে মূলত ব্যাপক মিডিয়া কাভারেজে ও প্রচারের দরুন। তিনি বেশ অনেকবার উদ্ধত এবং বিতর্কিতমূলক বক্তব্য রেখেছিলেন যা মূলত তার শ্রমিক-শ্রেণীর সমর্থকদের আকর্ষিত করেছিল। ট্রাম্পের রাজনৈতিক প্রতিদ্বন্দ্বীরা তাকে "বিভেদ সৃষ্টিকারী", "দায়িত্বজ্ঞানহীন" এবং "উৎপীড়ক" হিসেবে আখ্যায়িত করেছেন।
ট্রাম্প অনেক গণ্যমান্য সাংবাদিক, রাজনীতিবিদ এবং মনোনয়নপ্রার্থী প্রতিদ্বন্দ্বীদের বক্তব্যের মাধ্যমে ব্যক্তিগত আক্রমণ করেছেন। যারা ট্রাম্পকে ব্যক্তিগত আক্রমণ করেন কিংবা ট্রাম্প যাদের সাথে মতানৈক্যে পৌঁছাতে পারেন না, তাদের নিয়ে ট্রাম্পকে সামাজিক যোগাযোগ মাধ্যম টুইটারে বাগাড়ম্বরপূর্ণ টুইট করতে দেখা যায়।
ট্রাম্প তার অভিবাসন নীতির মাধ্যমে আনুমানিক ১১ মিলিয়ন অবৈধ অভিবাসীদের যুক্তরাষ্ট্র থেকে নির্বাসিত করা এবং মেক্সিকান-যুক্তরাষ্ট্রের সীমান্তে একটি সু-দৃঢ় দেওয়াল নির্মাণের প্রস্তাবনা রাখেন। এরই পরিপ্রেক্ষিতে মেক্সিকোর সাবেক প্রেসিডেন্ট ফেলিপ কালডেরন বলেন যে, "এরকম গো-মূর্খ দেওয়াল নির্মাণের জন্য আমরা এক পয়সাও খরচ করতে আগ্রহী নয়। এবং এই ধরনের প্রস্তাবনা সম্পূর্ণই অর্থহীন।"
যুক্তরাষ্ট্রে মুসলিম প্রবেশের উপর নিষেধাজ্ঞার প্রস্তাবনা
সাম্প্রতিক জঙ্গি হামলার প্রতিক্রিয়ার পরিপ্রেক্ষিতে ট্রাম্প বলেন, "যতক্ষণ পর্যন্ত না আমাদের দেশের প্রতিনিধিরা উপলব্ধি করতে পারছে আসলেই কি হচ্ছে, ততদিন অব্দি মুসলিমদের যুক্তরাষ্ট্রে প্রবেশের উপর সম্পূর্ণ নিষেধাজ্ঞা আরোপ করতে হবে"। তার এই ধরনের বিতর্কিত বক্তব্য যুক্তরাষ্ট্রসহ পৃথিবীর অন্যান্য প্রান্তেও সমালোচনা কুড়িয়েছিল। তার এই বক্তব্যে প্রতিবাদে ব্রিটিশ প্রধানমন্ত্রী ডেভিড ক্যামেরন, ফরাসি প্রধানমন্ত্রী ম্যানুয়েল ভালস্‌, সৌদি রাজপুত্র আল-ওয়ালিদ বিন তালাল এবং কানাডার বিদেশ মন্ত্রী স্টিফেনি ডিয়ন এবং পাশাপাশি রিপাবলিকান পার্টির সভাপতি রেইন্স প্রিবাস, রিপাবলিকান হাউস স্পিকার পল রায়ান, রিপাবলিকান সিনেট মেজরিটি নেতা মিচ ম্যাককোনেল প্রমুখ আরো অন্যান্য নেতারা নিন্দা জানিয়েছিল। যুক্তরাজ্যে ডোনাল্ড ট্রাম্পের প্রবেশের উপর নিষেধাজ্ঞা আরোপের জন্য একটি পিটিশনের আয়োজন করা হয় যেখানে ৫,৪০,০০০ মানুষ স্বাক্ষর করেন। খোদ ট্রাম্পের দল রিপাবলিক পার্টির অনেক সদস্যরা এই বলে ট্রাম্পের বিরোধিতা করেছিল যে, মুসলিমদের উপর নিষেধাজ্ঞা আরোপের প্রস্তাবনা রিপাবলিকান পার্টির রক্ষণশীল মূল্যবোধ, মার্কিন সংবিধানের প্রথম সংশোধনী এবং মার্কিন যুক্তরাষ্ট্রের সু-প্রাচীন অভিবাসী ঐতিহ্য নীতির পরিপন্থী। ট্রাম্পের সমালোচকরা তার বিরোধিতা করে কিছু জিনিস নির্দিষ্ট করে বলেছেন যে, তার প্রস্তাবনা মার্কিন যুক্তরাষ্ট্রের সন্ত্রাস-বিরোধী অভিযানে গুরুত্বপূর্ণ মুসলিম জোটভুক্ত দেশগুলোকে নিরুৎসাহিত করতে পারে এবং তার এই বক্তব্য বরং আইসিসকে সহায়তা করতে পারে মুসলিম বিশ্বাসকে পুঁজি করে যুক্তরাষ্ট্রের বিরুদ্ধে তাদের অপপ্রচার চালানোর জন্য।
২০১৩ সালের জানুয়ারি থেকেই ট্রাম্প ইসরায়েলে একজন জনপ্রিয় ব্যক্তিত্বে পরিণত হয়েছিলেন। ইসরায়েলেও তার কিছু জমি রয়েছে। ট্রাম্প সোশ্যাল মিডিয়ায় একটি ভিডিও উন্মোচন করেছিলেন যেখানে ট্রাম্পকে ২০১৩ সালে ইসরায়েলের নির্বাচনে বেনজামিন নেতানিয়াহুর হয়ে নির্বাচনী প্রচারণা করতে দেখা যাচ্ছিল। কিন্তু মুসলিমদের নিয়ে ট্রাম্পের ঐ বিতর্কিত বক্তব্যে নেতানিয়াহুসহ বহু ইহুদি নেতাও এর বিরোধিতা করেছিলেন। ৮৪ জন নেসেট (ইসরায়েলের পার্লামেন্ট)সদস্য যাদের অনেকেরই মুসলিম ছিল, তারা একটি পিটিশনে স্বাক্ষর করে নেতানিয়াহুকে ট্রাম্পের সাথে সাক্ষাৎ না করার জন্য আহ্বান জানিয়েছিল। নেতানিয়াহুর উপর রাজনৈতিক চাপ বেড়ে যাবে ভেবে পরবর্তীতে ট্রাম্প নিজেই ইসরায়েলে ভ্রমণ এবং নেতানিয়াহুর সাথে সাক্ষাৎ মুলতবি করেন।
প্রার্থিতা
মিঃ ট্রাম্প ২০১৫ সালের জুন মাসে প্রথম প্রেসিডেন্ট পদে প্রতিদ্বন্দ্বিতার আনুষ্ঠানিক ঘোষণা দেন।
"মেক অ্যামেরিকা গ্রেট এগেইন" "আমেরিকাকে আবার মহান করুন" এই স্লোগান দিয়ে তিনি প্রচারে নামেন। তার প্রচারে আমেরিকার অর্থনীতিকে শক্তিশালী করার প্রতিশ্রুতি যেমন তিনি দিয়েছেন, তেমনি পাশাপাশি মেক্সিকো আর যুক্তরাষ্ট্রের মধ্যে দেওয়াল তুলে এবং মুসলমানদের অভিবাসন সাময়িকভাবে বন্ধ করে দেবার প্রতিশ্রুতি দিয়ে ব্যাপক বিতর্কের জন্ম দিয়েছেন মিঃ ট্রাম্প।
তার প্রচারণা সভায় ব্যাপক প্রতিবাদ বিক্ষোভের মুখে এবং তার রিপাবলিকান প্রতিদ্বন্দ্বী টেড ক্রুজ ও মার্কো রুবিও-র সর্বাত্মক প্রচেষ্টাকে হারিয়ে দিয়ে রিপাবলিকান দলের মনোনয়ন জয়ের দৌড়ে নেমেছিলেন আমেরিকার বিশিষ্ট ধনকুবের ডোনাল্ড ট্রাম্প।
এখন প্রেসিডেন্ট পদে বিজয়ী হবার মধ্যে দিয়ে তার উত্তাল ও চিত্তাকর্ষক প্রচারণা পর্বের সমাপ্তি ঘটল।
ডোনাল্ড ট্রাম্পের বিজয়ের কয়েকটি কারণ
এক বছর আগে প্রেসিডেন্সিয়াল পদের প্রচারণা শুরুর পর থেকেই ডোনাল্ড ট্রাম্প সব দিক দিয়েই বিরোধিতার মুখোমুখি হয়েছিলেন। আসলে খুব কম মানুষই ধারণা করেছিল যে, তিনি নির্বাচনী দৌড়ে টিকে থাকবেন। তবে তিনি সেই দৌড়ে টিকে যান।
তারা ভেবেছিলেন, তিনি জরিপে নাকচ হয়ে যাবেন। তাও তিনি জরিপগুলোয় ভালোভাবেই টিকে রইলেন। তারা ভাবলেন, তিনি প্রাইমারিতে টিকতে পারবেন না। সেটাও তিনি টিকে দেখালেন। তারা ভাবলো, তিনি রিপাবলিকান পার্টির মনোনয়ন পাবেন না। তিনি মনোনয়নও পেলেন।
কিন্তু তিনিই এখন যুক্তরাষ্ট্রের ৪৫তম প্রেসিডেন্ট। অনেকে ভাবেননি, এমন পাঁচটি কারণ তার এই বিজয়ের পেছনে ভূমিকা রেখেছে।
শ্বেতাঙ্গ সমর্থন
ওহাইও, ফ্লোরিডা, এবং নর্থ ক্যারোলিনার শ্বেতাঙ্গ প্রধান রাজ্যগুলো একের পর এক ট্রাম্পের পক্ষে সমর্থন দিয়েছেন। এসব রাজ্যের বেশিরভাগ ভোট ডেমোক্র্যাটদের পক্ষে গিয়েছে। কারণ এসব রাজ্যের প্রত্যন্ত এলাকার বাসিন্দারা মনে করছেন, এতদিন তারা যাদের ভোট দিয়েছেন, সেখানে তারা উপেক্ষিত হয়েছেন। তাই তারা এবার বিকল্প কিছুর সন্ধান করেছেন।
নির্বিকার ডোনাল্ড ট্রাম্প
পুরো নির্বাচনী প্রচারণার সময় বেশ কয়েকজন তারকার সঙ্গে বিবাদে জড়িয়েছেন ডোনাল্ড ট্রাম্প। যুদ্ধ ফেরত জন ম্যাককেইনকে বিদ্রূপ করেছেন। ফক্স নিউজের প্রেজেন্টার মেগান কেলির সঙ্গে বিবাদে জড়িয়েছেন। নারীদের বিষয়ে তার যৌন আচরণ নিয়ে তার ক্ষমা চাওয়ার বিষয়টিও ছিলো দায়সারা গোছের। এমনকি তিনটি প্রেসিডেন্সিয়াল বিতর্কে তিনি হেরে গেছেন বলেই মনে করা হয়। কিন্তু তারপরেও, তিনি যেন বার বার আলোচনায় ফিরে এসেছেন। এমনকি এসব বিতর্কও যেন পাত্তা না পেয়ে ফিরে গেছে।
একার লড়াই
শুধু ডেমোক্রেটদের বিরুদ্ধে নয়, ডোনাল্ড ট্রাম্প লড়াই করেছেন তার নিজের দলের অনেক নেতার বিরুদ্ধে লড়াই করেছে এবং সবাইকে পরাজিত করেছেন। এমনকি পার্টির নেতা, হাউজ স্পিকার পল রায়ানের কোনও সাহায্যই তাদের দরকার হয়নি। হয়তো তার জয়ের পিছনে এটাও একটি ভূমিকা রেখেছে যে, তিনি তাদের বিরুদ্ধে দাঁড়িয়েছেন। তার পুরো প্রচারণার সময় তিনি নিজেকে এমনভাবে তুলে ধরেছেন যে, তার কারো দরকার নেই, জয়ের জন্য তিনি নিজেই যথেষ্ট।
কোমির আবির্ভাব
হিলারি ক্লিনটনের ইমেইল নিয়ে নতুন করে তদন্তের কথা ঘোষণা করে, এফবিআই পরিচালক জেমস কোমির ডোনাল্ড ট্রাম্পের বিজয়ে বড় ভূমিকা রেখেছেন। নির্বাচনের শেষের দিকে তার ওই ঘোষণা অনেক দোদুল্যমান রাজ্যের ভোটারদের মত পরিবর্তন করে দিয়েছে।
ট্রাম্পের আলাদা প্রচারণা কৌশল
নির্বাচনী প্রচারণার প্রচলিত ধ্যান ধারণার বাইরে গিয়ে কাজ করেছেন ডোনাল্ড ট্রাম্প। কিন্তু সেটি প্রমাণ করে দিয়েছে যে, তিনি অনেক বিশেষজ্ঞের চেয়ে ভালো প্রচারণা বোঝেন। তিনি উইসকনসিন আর মিশিগানের মতো রাজ্যগুলোয় প্রচারণা চালিয়েছেন, যা বিশেষজ্ঞরা ধারণা করতেন যে, তার পক্ষে নেয়া সম্ভব না। এমনকি দরজায় দরজায় প্রচারণার বদলে তিনি বিশাল বিশাল র‍্যালি আর সমাবেশ করেছেন। তার অনেক প্রচারণার কৌশল বিশেষজ্ঞদের কাছে ঠিক মনে হয়নি, কিন্তু সেগুলোই শেষ পর্যন্ত কাজে দিয়েছে।
এক বছরে ট্রাম্পের নেয়া কয়েকটি সিদ্ধান্ত
মার্কিন প্রেসিডেন্ট হিসেবে ডোনাল্ড ট্রাম্পের শপথ নেয়ার এক বছর পূর্তি হচ্ছে শনিবার৷ এই এক বছরে নেয়া তার বিভিন্ন সিদ্ধান্ত দেশে ও দেশের বাইরে ব্যাপক আলোচনা, সমালোচনার জন্ম দিয়েছে৷
আন্তর্জাতিক বাণিজ্য
বহুজাতিকের চেয়ে দ্বিপাক্ষিক পর্যায়ে বাণিজ্য চুক্তির পক্ষে প্রেসিডেন্ট ট্রাম্প৷ তাই ‘ট্রান্স-প্যাসিফিক পার্টনারশিপ’ (টিপিপি) আলোচনা থেকে যুক্তরাষ্ট্রকে সরিয়ে নিয়েছেন তিনি৷ এছাড়া যুক্তরাষ্ট্র ও ইউরোপীয় ইউনিয়নের মধ্যে টিটিপ চুক্তির আলোচনা বন্ধ রেখেছেন৷ ‘নর্থ অ্যামেরিকান ফ্রি ট্রেড এগ্রিমেন্ট’ বা নাফটা চুক্তি বাতিলের হুমকি দিয়ে মেক্সিকো ও ক্যানাডাকে চুক্তির শর্তাবলী নিয়ে পুনরায় আলোচনায় বসতেও বাধ্য করেছেন মার্কিন প্রেসিডেন্ট৷
ব্যবসা ও অর্থনীতি
শেয়ার ব্যবসায়ী ও বিনিয়োগকারীদের জন্য ট্রাম্পের প্রথম বছরটা ভালো ছিল৷ ট্রাম্পের জয়ের পরদিন ‘ডাও জোনস ইনডেক্স’ ছিল ১৮,৫৮৯৷ সেটি মধ্য জানুয়ারিতে এসে হয়েছে ২৫,৮০০৷ গত এক বছরে বেকারের সংখ্যাও কমেছে৷ বেকারত্বের হার ৪ দশমিক ৮ থেকে কমে ৪ দশমিক ১ শতাংশ হয়েছে৷ তবে ট্রাম্পের অন্যতম সাফল্য হচ্ছে কর সংস্কার৷ গতমাসেই তিনি সেটা করেছেন৷ ফলে কর্পোরেট কর ৩৫ থেকে ২১ শতাংশে নেমে এসেছে৷